Drniš 03.12.2024.

KLASA: 363-01-01/24

URBROJ: 024-01/-24

GRADSKO VIJEĆE

GRADA DRNIŠA

Trg Kralja Tomislava 1

22320 Drniš

Predmet : Izmjena i dopuna članka 62. Odluke o načinu pružanja javne usluge prikupljanja miješanog komunalnog otpada , biorazgradivog komunalnog otpada te odvojeno prikupljanje određenih kategorija otpada na području Grada Drniša ( Službeni glasnik Grada Drniša br. 4/22. ) te izmjene i dopune Odluke ( Službeni glasnik Grada Drniša 3/23)

Poštovani ,

tijekom provedbe navedene Odluke te postupajući po određenim zahtjevima, prigovorima i sl. naših korisnika uočili smo nedostatak u članku 62. Odluke koji se odnosi na određivanje samih kriterija za umanjenje cijene javne usluge prikupljanja komunalnog otpada . Analiziranjem samog članka 62. Odluke zajedno s članovima povjerenstva za zaštitu potrošača mišljenja smo da članak navodi kriterije za umanjenje cijene javne usluge te da isti ne daje formulaciju da se radi o alternativnim kriterijima jer bi u tom slučaju trebalo stajati formulacija „ ili „ , odnosno Odluka u navedenom članku nema niti jednu odredbu koja naglašava da je kod određivanja kriterija za umanjenje cijene javne usluge moguće ostvariti izričito samo jednu pogodnost . Radi se naime samo o nabrajanju kriterija što navodi korisnika na tumačenje da se određeni kriteriji za umanjenje javne cijene mogu kumulirati ovisno o statusu pojedinog korisnika . Manjkavost izričitog i jasnog određenja kriterija za umanjenje cijene javne usluge u ovom slučaju dovodi do različitih stavova davatelja usluge i korisnika usluge , što nikako ne smije biti praksa.

Stoga molimo Gradsko vijeće da donese izmjenu i dopunu članka 62. Odluke na način da se doda formulacija iza zadnje rečenice u članku 62 .

„ Za Korisnike određenog statusa koji imaju pravo na umanjenje cijene javne usluge navedeni kriteriji se ne mogu zbrajati veće se za korisnika koristi najpovoljniji kriterij“

S poštovanjem ,

Vršitelj dužnosti direktora :

Marinko Šindilj v.r.