****

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: 024-01/24-01/4

URBROJ: 2182-6-24-2

Drniš, 4.studenoga 2024. godine

**Z A P I S N I K**

sa 22. tematske sjednice Gradskog vijeća Grada Drniša, održane dana 5. studenoga 2024. godine, u velikoj gradskoj vijećnici, s početkom u 17,00 sati.

**Nazočni članovi vijeća:**

Tomislav Dželalija, Ante Pleadin, Petar Abramac, Ana Mrđen, Marin Barišić, Vlatka Duilo, Ante,Vlatka Duilo,Bosiljka Janjić, Ivica Kosor, Joško Nedoklan(10)

**Odsutni članovi vijeća:** Anđelka Barišić, Dragan Radeljak, Antonija Vatavuk, Zrinka Vukušić.

**Ostali nazočni:**

Josip Begonja, Marija Lovrić, Josip Galić, Đino Zmijarević, Vladimir Šimić, Zlatko Ževrnja, Zvone Štrkalj, Davor Jakelić.

**Odsutni:** Anđelka Barišić, Dragan Radeljak, Antonija Vatavuk, Zrinka Vukušić.

**Zapisničar**: Karmen Ljaljić

**Tomislav Dželalija** – pozdravljam nazočne.

Utvrđujem da je na 22. sjednici Gradskog vijeća od ukupno 14 vijećnika nazočno 10 vijećnika, te da postoji kvorum za valjano odlučivanje.

Prelazimo na potvrdu zapisnika sa 21. sjednice Gradskog vijeća Grada Drniša.

**Zapisnik sa 21. sjednice Gradskog vijeća je usvojen sa**

**10 (deset) glasova ZA**

**Jednoglasno**

**PRIHVAĆEN**

**DNEVNI RED**

1. Rasprava o integraciji javnih isporučitelja vodnih usluga na području Šibensko-kninske županije-predlagatelj: Gradonačelnik.

**Vijećnička pitanja:**

**Josip Begonja:** Zahvaljujem predsjedniče, poštovane dame i gospodo, gradski vijećnici, čast i zadovoljstvo mi je pozdraviti Vas, naravno i naše goste ovdje prisutne. Prije svega gospodina Ževrnju. Drago mi je da je on ovdje s nama umjesto gospođe Irine Putice. S nama je ovdje i gospodin Đino Zmijarević. Očekuje se gospodin Vladimir Šimić. Također ovdje sa nama je i za nas većinu poznato lice, direktor vodovoda Šibenik gospodin Štrkalj. Dobrodošli u Drniš. Zašto današnja tematska sjednica? Naime, želim Vas podsjetiti da smo 26.09. u Zagrebu nazočili jednoj zajedničkoj sjednici na službeni poziv hrvatskih voda. Tu je bila gđa Elizabeta Kos koju pamtim kao pomoćnicu ministra koja je danas u ulozi ravnateljice jednog sektora jedne uprave u Ministarstvu zaštite okoliša i zelene tranzicije. Također bili su prisutni i drugi ljudi, te oni koji su se spajali putem video linka i ulazili u rasprave kao i ovdje prisutni direktor Vodovoda Šibenik. Ono što je možda malo poznato Vama ili još manje našoj javnosti, a to je da je 2019. godine donesen Zakon o vodnim uslugama. Dopustite mi da pročitam nekoliko riječi iz pojedinih članaka. Tako, prije svega članak 8. zakona kaže da vodne usluge na uslužnim područjima pružaju se putem jednog javnog isporučitelja vodnih usluga. U istom članku stavku 3. kažu da jedinica lokalne samouprave i postojeći javni isporučitelji vodnih usluga na uslužnom području, dužni su svatko u okviru svoje nadležnosti osigurati da se odredba iz stavka 1. ovog članka provede u skladu s ovim zakonom. Također članak. 88 govori o pripajanju društva kapitala. Svi postojeći javni isporučitelji vodnih usluga na uslužnom području dužni su se pripojiti javnom isporučitelju vodnih usluga koji je društvo kapitala, ako je određeno uredbom iz članka 7. ovog zakona kao društvo preuzimatelj, a društvo preuzimatelj je dužno prihvatiti pripajanje u roku od 6 mjeseci od dana stupanja na snagu uredbe iz članka 7. ovog zakona. Pripajanje se provodi s brojem zaposlenika koji ne može biti veći od broja zaposlenih na dan 31.12.2018. Između ostaloga, ovaj zakon također govori o mjerama za neprovedbu pravila u jednom isporučitelju na uslužnom području. To bi bilo ono što naš narod kaže i mrkva i batina. Temeljem ovog zakona Vlada je 29.06. donijela Uredbu o uslužnim područjima. U članku 34 predmetne uredbe, definirano je da uslužno područje trideset drugo po redu, a ima ih četrdeset i jedno, obuhvaća gradove i općine u Šibensko-kninskoj županiji. U drugom stavku govori da se ne obuhvaća općina Kijevo i Civljane, ali u ostalim stavcima govori koje su to općine koje su iz Zadarske županije, odnosno Splitsko-dalmatinske županije koje se pripajaju ovom uslužnom području. Sa tvrtkom Vodovod i odvodnja Šibenik, mi to zovemo vodovod i odvodnja, Vodovod je vjerojatno službeno. Prvu komunikaciju smo imali sa direktorom prethodnikom gospodina Štrkalja, gospodinom Damirom Martinovićem. Imali smo sastanak, imali smo pismene korespodencije s aktualnim direktorom Vodovoda gospodinom Štrkaljem, s kojim smo imali u dva navrata sastanke ovdje u Drnišu. Prvi je bio sa svojim suradnicima i imali smo dva ili tri dopisa ispred tvrtke prema gradu Drnišu i prema našem komunalnom društvu. Danas imamo tematsku sjednicu koja će nam pojasniti od strane ovdje prisutnih, ali najprije od strane gospodina Vladimira Šimića, što sve sadrži ovaj zakon, odnosno ova uredba. Međutim, iščitavajući uredbu o uslužnim područjima, ona govori o svim općinama i gradovima, izuzev nekih koji su relevantni, a riječ je o vodo isporučiteljima. To je tvrtka i komunalno društvo iz Knina, komunalno poduzeće Rad iz Drniša te vodovod Šibenik kao preuzimatelj. Što se tiče općine Primošten, mislim da oni glede vodoopskrbe imaju riješeno pitanje, to radi Vodovod Šibenik. Oni imaju pitanje odvodnje nedefinirano ako se ne varam i mislim da ste ovih dana bili isto tako u posjeti općini Primošten. No moj stav je ponukan nekakvim povjesnim iskustvima, naime, podsjetit ću Vas, a ovdje je naša vijećnica gđa Vlatka Duilo koja je u to vrijeme bila dio izvršne vlasti ovoga grada. Svojedobno smo sa Kninom, prije možda i 20 godina krenuli u jedan zajednički projekt koji je imao 2 podprojekta. Riječ je o uređajima za pročišćavanje otpadnih voda. Bogu hvala da tadašnji gradonačelnik pokojni Ante Dželalija i ovdje prisutna gđa Vlatka Duilo i ostali vijećnici su se uspjeli izboriti, nazovimo to kolokvijalno „ rastava braka s Kninom“, da se odvoje u dva zasebna projekta da ne bude jedan jedinstveni projekt. Jer su tamo određeni problemi nastali u pogledu rokova završetka, kvalitete izvršenja radova te prema onome što se putem medija može saznati i lokaciji na kojoj to sve smješteno. Međutim, od 2018. godine građani grada Drniša nakon probnog rada tog pročišćivača, oni koji su pripojeni na pročišćivač otpadnih voda uredno plaćaju naknadu za pročišćavanje otpadnih voda. Proćiščivač u Kninu, funkcionira radi te nije na teret građana grada Knina. Kad je ovaj zakon donesen, odnosno prije nego što je donesen ja sam bio član predsjedništva udruge gradova na kojima je gđa Elizabeta Kos zajedno sa današnjim direktorom hrvatskih voda gospodinom Đurokovićem pojašnjavala ulogu ovog zakona. I tada se govorilo od nekih dvadeset tri ili dvadeset četiri uslužna područja. Danas je četrdeset i jedno. Očito je političkim odlukama povećan taj broj jer nitko nije došao u fazu da više isporučuje vode nego što je isporučivao prije donošenja zakona. Otprilike je to uvijek tu negdje jednako. Rekao sam u Zagrebu, dakle u rujnu i to ponavljam ovdje nemamo ništa protiv, dapače, ali u paketu s Kninom. Zato ministarstvo, hrvatske vode u konačnici ako treba i Vlada neka izvole s Kninom riješiti problem njihovog pripajanja da bude u skladu s ovom uredbom o uslužnim područjima. Držim da Drniš neće biti problem. Ovo je radna tematska sjednica. Danas ćete čuti informacije puno više i puno bliže nego što ih imam ja od ovdje prisutnih gostiju, a mi ćemo na redovnoj sjednici koja doći će uskoro donijeti odluku i obvezu predstavnika grada Drniša u skupštini komunalnog društva, jer u konačnici odluku o tome ne donosi ni gradonačelnik ni gradsko vijeće nego skupština komunalnog društva kad je riječ o pripajanju. Neke aktivnosti je naše komunalno društvo poduzelo, u dijelu nekih pitanja koja su dobili od strane vodovoda Šibenik prije nekih 2 mjeseca, ali možda i ovaj glede pripreme dokumentacije vezane za preuzimanje. Istina Bog gore smo čuli za jedan pojam kojeg ja nisam mogao pronaći ovdje u zakonu, a to je takozvano nepotpuno pripajanje. To je stvar za pravnike. To je stvar za revizore. Ja osobno nisam verziran u tu problematiku da bi mogao znati što se sve podrazumijeva pod pojmom nepotpuno pripajanje.

**Vladimir Šimić:** Poštovani vijećnici grada Drniša, poštovani predsjedniče, poštovani gradonačelniče. Prvo isprike što kasnim. Osigurao sam četiri sata vožnje od Zagreba, međutim, imao sam putem dva prometna udesa, tako da sam nažalost unutar 15 minuta zakasnio, ali nastojat ću to ispraviti tijekom sjednice. Ovako kratko da Vam kažem genezu kako je došlo uopće do toga da dođe do integracije isporučitelja vodnih usluga? Kada se 2007. godine, a i prije toga počelo raspravljati o tome da ćemo morati udovoljiti financijski vrlo zahtjevnim direktivama Europske unije. Stručnjaci unutar vodnog gospodarstva shvatili su da će u jednom trenutku nakon što prođu takozvane EU investicije, jer nas Europska unija tjera na izgradnju uređaja za pročišćavanje otpadnih voda. Uređaji za pročišćavanje otpadnih voda za sobom povlače izgradnju ili dogradnju kanalizacijskih sustava, pa se na to vežu i pitanja vodoopskrbe ne direktno, ali indirektno. Mi smo shvatili da će cijena vode na malim fragmentiranim uslužnim područjima narasti preko granice od 3 posto neto raspoloživog dohotka građana. Što je tome bila alternativa? Alternativa tome je bila napraviti veliko, što veće uslužno područje koja će onda brojem svojih kubika moći učiniti da se cijena vodnih usluga apsorbira na jednom širem uslužnom području i na taj način obuzda rast cijena vode. Nismo se toga samo mi dosjetili. Mi smo zapravo gledali što su drugi radili. Utvrdili smo tako da su recimo Engleska i Wales, u principu Velika Britanija koja je u cijelosti krenula tim putem, pa na svojih 58 milijuna stanovnika imaju dvadeset i četiri isporučitelja vodnih usluga. Škotska ima jednog jedinog. Irska je zemlja veličine al pari Hrvatskoj, ima veći broj stanovnika nešto nego mi, ali mi smo imali neki prirodni odljev stanovništva nakon stupanja u Europsku uniju, ima jednog isporučitelja. Nizozemska ima dvanaest isporučitelja vodnih usluga. Čak je i Kosovo kao novoformirana država uspjelo dvadeset i sedam isporučitelja vodnih usluga da uspostavi sedam isporučitelja vodnih usluga, a nama najbliža po nekakvoj administrativnoj tradiciji, tradiciji upravljanja javnim službama, javnim dobrima. Mađarska na svojih 10 milijuna stanovnika ima četrdeset i jedno, pa je naraslo na četrdeset i šest, pa je sada spalo opet na četrdeset i četiri isporučitelja vodnih usluga. Znači, jako je puno primjera u Europi gdje je trenutno ili završena ta integracija ili će do te integracije doći. Pripremajući se za ovu sjednicu vadio sam podatke što su studije govorile u uslužnom području trideset i dva gdje je društvo preuzimatelj Vodoopskrba i odvodnja Šibenik, i što bi to značilo za korisnike vodnih usluga na području grada Drniša? Prema našim izračunima, odnosno izračunima te studije koji su i zakonopisci koristili prilikom izrade uredbe o uslužnim područjima. Na području Vodovoda i odvodnje Šibenik, nakon provedbe EU investicija, cijena vode ostane ostaje unutar 3 posto neto raspoloživog dohotka kućanstva, ostao je na 2,73%. U Primoštenu skače na 3,08%, a u Drnišu na 3,48%. U Kninu ostaje unutar 2,38%. Ako bi se integriralo područje zajedno sa svim investicijama, uključujući europske investicije i investiciju koju su vaši isporučitelji vodnih usluga prijavili preko hrvatskih voda u različite programe, program NPOO, tzv. Modernizacijski fond itd., cijena se zadržava unutar 2.77% neto raspoloživog dohotka. Na vašem području znači konkretno da će građanin imati od integracije uštedu od 6.70 HRK po metru kubnom ili 0.89 eura po metru kubnom. Uvijek se postavlja pitanje. Što ako do pripajanja ne dođe? Pripajanje je zakonska obveza, a i gospodin gradonačelnik je dobro to uočio da je u biti glavnina odgovornosti na Skupštini društva Rad Drniš da donese odluku integraciji. Ako se ne donese takva odluka, a svi oni isporučitelji koji ostanu izvan integracije, ukinut će im se postojeća licenca, uskratit će im se pristup EU fondovima, državnim fondovima i naravno, fondovima hrvatskih voda koji su također državni fondovi. Isporučitelji vodnih usluga će prestati, odnosno neće imati pravo više pružati vodne usluge i neće imati više pravo naplaćivati vodne usluge od svojih građana. U takvoj situaciji kad se ukida licenca, u kakvu situaciju dolazite, vi sa vašim isporučiteljem vodnih usluga. On će u pravilu i dalje isporučivati vodne usluge jer će ga prirodna mehanika odnosa i svi vi i vaš pritisak i pritisak građana i poslovnih subjekata tjerati da isporučuje vodne usluge. Lako se može dogoditi da neko kaže zašto bismo plaćali vodu, pa on nema više licencu. Nema pravo naplaćivati vodnu uslugu. Mislim da je to put u nepovrat. Čemu takva situacija kada se svi zajedno možemo naći u situaciji da zapravo osiguramo i svojim građanima zbog kojih se to prvenstveno radi i poslovnim subjektima razvoj kroz državne fondove koji uz bespovratna sredstva Europske unije, a vi između ostalog, pogotovo specifično vi ovu uštedu o kojoj sam upravo govorio od 6.70 HRK po metru kubnom, odnosno 0.89 eura po metru kubnom. Gospodin gradonačelnik je postavio jedno pitanje, što to znači nepotpuno pripajanje? Točno je da zakon to nije definirao terminološkim načinom, ali potpuno je pripajanje kada se svi isporučitelji vodnih usluga pripoje društvu preuzimatelju. U ovom slučaju to su: Primošten odvodnja, Rad Drniš i Komunalno poduzeće Knin. Ova tri zajedno sa Šibenikom, četiri. To je potpuno pripajanje. Nepotpuno pripajanje kada se Vodovodu Šibenik pripoji barem jedan, s tim da oni zajedno na uslužnom području isporučuju više od 50% vode. Znači bilo koji od njih da se pripoji u tom trenutku Šibeniku, Šibenik je ušao u zonu komfora i ima potpuno pripajanje. Licenca mu neće biti ukinuta, štoviše izdat će mu se nova licenca, a svi drugi će onda dijeliti onu sudbinu koju sam rekao. Svakako Vam preporučujem da do takve situacije ne dođe, a evo ostajemo otvoreni za sva pitanja koja imate.

**Đino Zmijarević:** Osobno mi je vrlo drago biti u Drnišu. Za Drniš me vežu neraskidive, rekao bih životna studentska prijateljstva i zaista mi je ovaj zadovoljstvo biti danas tu. O čemu danas pričamo? Reforma vodnog sektora, da je jednostavno ne bi bilo tu, već bi bila odavno provedena. Znači, to je proces koji nikada nije lagan, koji nikada nije jednostavan i svaka reforma donosi nešto novo i ljudi se po prirodi boje nečeg novog. Ono što smo mi pokušavali sve ove godine, naravno da ne mogu biti zadovoljni. Probali smo u cijeloj toj priči napraviti da bude što manji broj nezadovoljnih u cijelom ovom procesu. Ovaj proces se prvi put spominje baš u doba kad sam postao direktor izbora 2008. godine višegodišnjim planom gradnje hrvatskih voda i planom upravljanja. Da bi nekako 2013. godine sve to stavljeno na papir prilikom ulaska Hrvatske u Europsku uniju. Morali smo dakle potpisati, kao što svi dobro znate, neke pretpristupne dokumente. Između ostalog tu je bio i paket vodnih zakona i ovih uredbi, jer bilo je svima jasno vidljivo pa i naravno kolegama u Europi da način na koji mi vodimo naše komunalne firme nije moguć u budućnosti i oni su, kao što znate, značajan iznos novca se dakle transferira iz Europe prema Hrvatskoj, pogotovo u vodnokomunalni sektor te na ovaj način to nije bilo moguće. Dakle, morali smo stvoriti uslužna područja , javne isporučitelje sa većim brojem stanovnika, odnosno puno većim brojem kubika da bi se svi ti, dakle, projekti koje provodimo mogli nasloniti na kubike da bi cijena vode bila održiva, odnosno priuštiva za sve stanovnike. Trenutno u Republici Hrvatskoj iz operativnog programa provodimo preko 60 aglomeracija vrijednih preko 4 milijarde eura. Provodimo NPOO projekte vodnokomunalne malih intervencija vrijedne 844 milijuna eura, od kojih ako se ne varam dva provodimo tu, dakle izgradnja sustava Biočić-Tepljuh iz prvog poziva, kao izgradnja dijela zaseok sustava Drniš zapad 2 iz drugog poziva. Zaboravio sam se zahvaliti Davoru na suradnji. Zaista zadnjih sedam godina smo imali jako dobru suradnju sa kolegom i kolegama iz Grada Drniša. Ispred nas su prioritacijski fond PKK. Znači to su značajni novci, bez Europskih sredstava to nebi mogli napraviti, sve te sustave silne sustave koje trenutno radimo diljem cijele Republike Hrvatske. Osobno sam bio, odnosno član sam radne skupine i užeg povjerenstva hrvatskih voda koje je radilo uredbu i sudjelovalo na ovom paketu zakona. Osim predstavnika hrvatskih voda, tu su sudjelovali i predstavnici vijeća za vodne usluga, predstavnici resornog ministarstva, predstavnici grupacije vodovoda i kanalizacija, predstavnici zajednica općina, zajednice gradova, zajednice županija, dakle sa sveučilišta dakle rekao bih širok spoj ljudi koji su ja bih rekao u tom trenutku bili ono najbolje koje smo mi mogli kao država iznijeti da bi pripremili ovako nešto. Trenutno u Republici Hrvatskoj, vjerovali ili ne, postoji sedamdeset i jedna jedinica lokalne samouprave koje nema ni jednog isporučitelja vodnih usluga. Jednostavno nitko ih ne želi. Nije lako graditi mrežu novim općinama, to je sve skupo i niko ih ne želi. Nekih 1,5% stanovništva hrvatske priključeno je na lokalne vodovode i nemaju zdravstveno kontroliranu vodu za piće kao što imate vi i svi ostali građani. Dakle one jedinice gdje ovaj javni isporučitelj isporučuje vodu za piće što sam želio svojim reći jednostavno nije bilo drugog načina osim ovih prije elemenata koje smo spomenuli nije bilo drugog načina da integriramo ove jedinice, i ovo stanovništvo na lokalnim vodama, da ih integriramo u sustav javnih isporučitelja vodnih usluga, bez donošenje ovog paketa zakona i bez donošenja ove uredbe. Zašto ovaj trenutak? NPOO dakle preko 10 milijardi eura se slijeva u Hrvatsku skupa bespovratno, plus zajam, dakle zahtijeva od nas kao države, dakle da ispunimo i neke kriterije, da donesemo neki paket zakona, da ispunimo neke indikatore. Mi smo već ispunili niz indikatora, ali jedan od indikatora i upravo ova uredba o integraciji četrdeset i jednog javnog isporučitelja vodnih usluga koja mora biti završeno 31.12.2024. godine, odnosno sljedeća tranša od 991 milijun eura i svaka ona iza nje neće biti isplaćena ukoliko se ne ispune svi indikatori. Dakle, zato ovaj trenutak zato kako bi rekao, kao što je gradonačelnik primijetio mrkva i batina i zato ono što smo trebali već prije par godina malo smo odugovlačili, ali došli smo sada, kao što vam kaže kod nas mak na konac i moje osobno mišljenje je da ovom procesu nema alternative. Kad budemo kad bih rekao integrirani da ćemo biti jači i da ćemo biti bolji i da ćemo biti financijski solidniji i da ćemo zajedno u budućnosti i napraviti još bolje, još veće stvari za Republiku Hrvatsku, kao i za sve stanovništvo. Hvala.

**Zlatko Ževrnja**: Poštovani predsjedniče gradskog vijeća, poštovani gradonačelniče, gospođe vijećnice, gospodo vijećnici i svi vi iz grada, srdačno vas pozdravljam u ime Hrvatskih voda v.g.o. Split i direktorice Irine Putica. Ja sam u ulozi zamjenika direktora u Splitu i večeras mijenjam gospođu Putica. Ona je na službenom putu, tako da evo na način i ja bih htio doprinijeti što boljem razumijevanju ove važne teme za sve nas, za sve vas. Ponukani nekim drugim sastancima, neke općinama, gradovima gdje postoje velike bojazni o ovoj integraciji. Prije svega evo čuli smo od dvojice kolega Šimića i Zmijarevića koji su znači imputi da se dogodi integracija, europska direktiva i ovo neophodno okrupnjavanje i ovih 970 milijuna eura u novoj financijskoj omotnici, a koja neće biti moguća bez ove integracije. Čuli smo neke kažem strahove u nekim općinama i gradovima, kao evo mi ovdje stanovnici nekada davno u vrijeme Jugoslavije, čak svojim samodoprinosima svojim radom, gradili smo sustave vodovoda, stvarali vodovodnu imovinu općenito. I poslije u novoj Hrvatskoj državi na načine putem gradova i na druge načine gradila se infrastruktura, vodovodna i ova infrastruktura odvodnje, znači stvarala se neka imovina grada, općine, odnosno komunalnog društva. Osobno sam dugo u komunali od 90ih godina, radio sam u općini Solin. Bio sam neke dvije godine direktor stambeno komunalnog fonda, znači na poslovima komunale u gradu Solinu. Naime, tu je rijeka Jadro, a sam izvor gdje se znači zahvaća crpi pitka voda za obradu je na području jednog dijela Klisa, dijelu Solina itd. No Solin je uvijek bio u sastavu vodovoda Split. I poslije kad sam bio načelnik općine Dugopolje, 16 godina od utemeljenja do 2013. godine, izravno na tim poslovima u sve drugo i razvoja komunalne infrastrukture. Tako da evo i to sam nedavno rekao u Primoštenu te na drugim mjestima i mi u općini Dugopolje smo izgradili što se tiče vodovoda crpnih stanica vodosprema, ovaj sanitarne odvodnje isto crpnih stanica itd. Neću uopće pretjerati ako kažem da smo uložili oko 30 milijuna eura. To su ogromni kilometri, kilometri te infrastrukture u tom vremenu. I mi bismo to prenijeli, tu imovinu splitskom vodovodu. Znači to je naša imovina, prenijeli bi je njima na upravljanje i održavanje i mi smo imali, tj. općina sve udjele unutar i dan danas splitskog vodovoda, imamo svoje predstavnike u skupštini vodovoda i taj posao teče besprijekorno, oni održavaju te sustave i vode brigu o svemu. Evo kažem ponovno tu smo se susreli sa tim nekim strahovima, mislim da oni ne stoje u integraciji. Nadam se da će se dogoditi, vi ćete imati svoju imovinu unutar zajedničkog Vodovoda Šibenik. Imat ćete svoje ljude u Skupštini. Komunalno poduzeće će nastaviti kao i dosad normalno raditi i mislim da je puno više onog dobrog što sve skupa ovaj proces donosi ne samo vama kao manjoj sredini već i cijeloj našoj domovini. Puno je više onog dobrog, već što je negativnog i mislim tu objektivno i po meni duboko sam uvjeren, nema velikih strahova. Evo na taj sam način to malo htio približiti i to je to, hvala lijepa.

**Zvonimir Štrkalj:** Dobra večer svima. Pozdravljam sve nazočne, naročito gradonačelnika, predsjednika vijeća, vijećnike, vijećnice, sve ostale prisutne. Za one koji ne znaju moje ime Zvonimir štrkalj, direktor šibenskog Vodovoda. Uvodno bih samo naglasio da je šibenski vodovod već dijelom isporučitelj na ovom području administrativno grada Drniša, konkretno područje mog Pokrovnika, Pakova Sela, Radonića, tako da već sada je Grad Drniš u jednom postotku u suvlasništvu naše firme i ima svoga člana u skupštini sa nekih 3 i nešto milijuna kuna temeljnog kapitala. Ono što ja mogu govoriti je da smo mi do sada obavili niz razgovora sa Skupštinom, odnosno gradonačelnikom, direktorom rada gospodinom Davorom. Obavili smo niz razgovora, prošli smo nekakve teme, svako ima nekakve svoje viđenje, nekako svoje razloge, sve to i uvažavamo. Međutim, zakon je takav, kako su rekli kolege iz hrvatskih voda, vijeće za vodne usluge da ga treba poštivati, da se treba objediniti. Sa svoje pozicije mogu samo reći da je trgovačko društvo Vodovod Šibenik itekako stabilna firma, dobra firma i financijski likvidna. Imamo niz projekata koje radimo na svom uslužnom području. Ogromni smo, djelujemo na prostoru tri županije: Splitsko-dalmatinske, Šibensko-kninske i Zadarske županije. Tako da što što se tiče naše strane, mislim da ćemo mi svoj dio odraditi dobro i itekako uvažavati ovaj sustav koji uzimamo, odnosno koji se pripaja nama, uključujući pritom i ljude koje ćemo zateći kao zaposlenike i sve ono ostalo što ide. Uz to, evo toliko od mene, ja samo ako imate kakvih pitanja tu sam. To je to, hvala lijepa.

**Vlatka Duilo**: Ja sam uvodno rekla nekoliko rečenica. Mi smo možda malo emotivno vezani uz naše komunalno poduzeće za vodoopskrbu trenutno Rad. Gotovo svako domaćinstvo u našoj jedinici lokalne samouprave ima pitku vodu svakog kućanstva do pročišćivača. Do mislim kompletno. Ja mislim da smo tu zaokružili jednu cjelinu. Da ništa, to je taj takozvani magistralni vodovod. Mislim da nam Davor sigurno više od mene i bolje to zna. Da ovo područje neće više ići u korak sa razvijenim jedinicama lokalne samouprave. Kad govorimo o vodoopskrbi, sve te sankcije su moguće. Naravno da ne želim da nam se to dogodi svima skupa, ali nije lako donijetu odluku. Ja mislim da nas razumijete. I još me zanima, gospodin je iz vodoopskrbnog vijeća ako se ne varam vijeća za vodne usluge rekao da ukoliko ne donesemo pozitivnu odluku da između ostalog gubimo licencu, ne postoji više naše poduzeće. Ne postoji. Ne znam što se u tom slučaju događa, da neću moći naplaćivati vodne usluge koje pruža komunalno poduzeće. Nemojte me krivo razumit da sada zagovaram ne spajanje al me zanima tko će dalje obavljati te poslove na koji način i ako sam dobro shvatila osim Vodovoda Šibenik bar jedna jedinica lokalne samouprave potrebno još da donese odluku. Zanima me, jer je dosta ostalo nedorečenih stvari. Hvala.

**Vladimir Šimić**: Hvala Vam na izlaganju. U ovome što ste rekli, ima puno istine. Rad Drniš ima neku aktivu od 60 mil kuna, 54 mil dugotrajne imovine. Amortizacija ne završava u cijeni, a svi znamo da trošak amortizacije služi da se obnovi dugotrajna imovina i vaše društvo je tu očigledno vodilo jednu pametnu politiku. Čak i kada ja gledam odnos između ukupnih prihoda, prihoda od prodaje i ostalih prihoda Vi imate od ostalih prihoda samo 19:23, što znači da vam u pravilu ovaj isporučitelj vodnih usluga za sada funkcionira i bez, odnosno može funkcionirati i bez subvencija Grada Drniša. No, međutim, matematika je tu neumitna. Doći će trenutak kada više neće moći funkcionirati. Država na Vas tovari Europske investicije, a na Državu Europska komisja. Opravdano ih tovari, jer svi moramo očistiti ispred svog praga. Ali sada ostaje onaj najteži dio. Dovršetak kanalizacisjke mreže.

**Vlatka Duilo**: Ja Vam se zahvaljujem na iscrpnom odgovoru, ma samo evo da ne bi bilo zabune ja svoju sudbinu ne vežem za Knin, al moj izbor je u tom slučaju uvijek Šibenik tu nema dileme, mi smo se jednom razdvojili. Mislim, samo sam htjela da to bude. Znači moj izbor je uvijek Šibenik u odnosu na ove dvije opcije koje imamo na stolu. Hvala.

**Josip Begonja**: Vodovod Šibenik ostaje stara licenca. Tko će građane opskrbljivati vodom na području nadležnosti trenutnog komunalnog poduzeća Rad, odnosno komunalnog društva krivim jer, pretpostavljam, ne misli se da će se ventili na izvoru i pumpe ugasiti. Ljudi moraju imati ustavno pravo na vodu. Tko je taj ako licence ne budu izdane?

**Ante Galić:** Dobra večer, poštovani gradonačelniče, poštovani predsjedniče vijeća, kolege i kolegice, vijećnici i svi ostali nazočni. Ovome svemu se meni čini da naše komunalno poduzeće u stvari spašava na jedan način Vodovod Šibenik jer u konačnici ako budemo sigurni da smo nespojivi s nijednim od tri poduzeća, odnosnoPrimoštenom, Kninom kao što vidimo da nije ne želi. Ako ne želimo ni mi ni oni nemaju licencu. Cijeli jedan mali kotačić u tom velikom da da se napravi nekakva konačna odluka i mislim da ovo što ste rekli malo prigodne iz uvoda. Mislim da 40,000 stanovnika ovdje živi. Ustavom je pitka voda zagarantirana svakom čovjeku. Hvala.

**Vlatka Duilo:** Ja sam samo htjela reći, ukoliko je veći broj stanovnika, investicije su jefinije. Mi bi i dalje dobivali vodu, nitko nam je ne bi naplaćivao. To rad više ne bi mogao. Ovaj čin znači da mi zapravo onda ovaj, ukoliko ne donesu odluku, imaju besplatnu vodu. Oni bi nama isporučivali uslugu bez plaće. Nemojte se ljutiti, ali mi je to sve skupa malo nedorečeno. Trebale su biti konkretne mjere. Na kraju će netko donijeti odluku umjesto Vas. Uvijek bolje prođu nevaljalci, nego mi koji prihvatimo neke stvari. I na kraju, tko zna što će biti do kraja. Hvala.

**Josip Begonja**: Samo ću malo parafrazirati. Naime, vezano uz zakon o legalizaciji, bolje su prošli oni koji su ilegalno gradili objekte pa poslije se oslonili na zakon o legalizaciji glede plaćanja komunalnog doprinosa od onih koji su sve legalno radili i plaćali sve ono što im pripada. Imam dva pitanja. Za podatak koji pretpostavljam da imate bar za Dalmaciju, dakle na prostoru od Zadarske do Dubrovačke Županije, koliko je došlo do sad ovih integracija, koliko ih je obavljeno, možda imati na na razini cijele države, jer nekakva brojka je u rujnu govorila o desetak tih integracija i to su uglavnom bile u sjevernom dijelu Hrvatske. I drugo ovaj rok od 31.12. 2024 mi ga smatramo kao instruktivni rok. Pa bih molio nešto na tu temu.

**Đino Zmijarević**: Upravo većina se nažalost nalazi u Dalmaciji. Još određene konzultacije, tematske sjednice i slično, da bi se ljudima možda pojasnile neke nedoumice. Mi smo došli tu kako bi rekao u prijateljskom ozračju, jer ovo držimo prijateljsko pripajanje i zaista Vam zahvaljujem na tome da smo tu da probamo, pojasnimo nedoumice koje neki od Vas možda, možda niste imali neki od Vas sigurno ste imali i da probam, pojasnit.

**Vladimir Šimić**: Nažalost rok nije instruktivan. Država će morati reagirati. Problem je što su sva ova sredstva, odnosno što je integracije isporučitelja vodnih usluga indikator za povlačenje sredstava iz nacionalnog plana oporavka i otpornostiNPOO, sad nam Europska komisija puše za vratom. Znači sljedeća tranša iznosi 991 milijun eura. Europska unija nam puše za vratom, jer to je naša potpisana obveza. Na žalost država će krenuti prisilno.

**Bosiljka Janjić:** Morala sam ovdje izaći i reći samo dvije riječi. Čemu to vodi? Pratim vodovod od 2003. godine. U Kninu selo 2 km udaljeno, nema vodu. Pa zar moramo priključak nositi i tražiti u Šibeniku. Za odjaviti mjerilo moram ići u Split. Onda nam prijete Europskim fondovima, pa mi ih uplaćujemo. Sad jesmo li sposobni, ja ne znam. Ja za ovakvo spajanje sigurno neću dignuti ruku.

**Josip Begonja:** Ovaj dio ova tematska sjednica je došlo do samog kraja. Ja se zahvaljujem svim našim gostima koji su dali dosta iscrpne odgovore, možda ne baš u cjelini i zadovoljavajuće za nas. Ono što je pred nama, je da se na redovnoj sjednici dade suglasnost. Predstavničko tijelo je osnivač našeg trgovačkog društva. Rad na prijedlog odluke skupštine predstavničko tijelo treba dati ili uskratiti svoju suglasnost za pripajanjem, odnosno pripajanjem integriranjem. Rokovi su fiksni, ono što se mora, mora se. Hvala još jednom, i vidimo se na idućoj sjednici.

Predsjednik vijeća zaključuje rad sjednice.

Sjednica završila sa radom u 18,35 sati.

Zapisničar: PREDSJEDNIK:

Karmen Ljaljić Tomislav Dželalija, dipl.ing.